Taxa di superioridade di VIH-Sida na País é menus di 1%, y taxa di transmisson vertikal di mai pa fidju é di menus di qui 3%.
Praia – 16 de Julho – Sekretárius exekutivu di Komité di Koordenason di Kombati a SIDA (CCS-SIDA), Artur Correira, fla ma grasa a kês mididas ki implimentadu na últimus anus, arquipélagu ten konsiguidu ganhus inportanti na kombati a VIH-Sida,si ki Inforpress divulga.
Taxa di transmisson di VIH-Sida di mai pa fidju na Kabu Verdi é di menus di 3%, 97% kriansa ki nansi di mai seropositivus ta nanci seronegativu.
Dja tem 10 anu ki taxa di transmisson di mai pa fijdu staba na uns 15%.
Pa Artur Correia, qui sa papiaba na âmbito di ateliè sobri “VIH-Sida: Ganhus y Disafius”, qui kontisi nês quarta-fera, na Cidade di Praia, Kabu Verdi podi ilimina próximus anus transmisson di VIH-Sida di mai pa fidju, mas pa issu é necessário rikursu financeru y tecniku.
Di akordu ku ês responsável, taxa di privalencia di VIH-Sida na País é di menus di 1%, y taxa di transmisson vertical di mai pa fidju é menus di que 3%, kuza ki pa el ta mostra um ganhu txeu y fundamental pa Kabu Verdi.
Sigundu eh fla, un di kês maior disafiu passa pa garanti tudu kês pissoas ki tem kritério kliniku y biologiku, entrada na tratamento, y siguimentu dês mé durante sês bida.
Eh sublinha inda ma mestedu mas meius pa da kontinuidadi a prucidimentu pa tudu kês oras kês mesti, na garanti acessu universal a meius di privenson.
Kabu Verdi regista un taxa di privalencia di VIH-Sida di 0,8%. Ti 2012, foi atxadu 4,049 kasus di VIH y 927 resulta na morte.
Gosi un total di 1.079 alguem sa sigui tratamento antirretroviral (ARV) y cerka di 1.138 sta sa ser siguidu sem usu di testi.
Fonte: Ocean Press - www.oceanpress.info
kea_Latn kea_Latn kea_Latn kea_Latn kea_Latn kea_Latn por_Latn kea_Latn glg_Latn pap_Latn sot_Latn